<classify> Timu hizo za Kundi A tayari zimeshafuzu robo fainali na kinachosubiriwa leo ni kuona nani anashika usukani na atacheza na nani kwenye robo fainali inayotarajiwa kuanza keshokutwa. Al Khartoum ndio kinara wa kundi hilo ikiwa na pointi saba sawa na Gor Mahia inayoshika nafasi ya pili na Yanga ni ya tatu ikiwa na pointi sita hivyo ushindi wa leo utaifanya ifikishe pointi tisa.Yanga inaweza kuongeza kundi hilo ikishinda lakini ni kama Gor Mahia itatoka sare ama kufungwa dhidi ya Telcom ya Djibout katika mechi nyingine itakayochezwa mapema leo. Mabingwa hao mara tano wa michuano hiyo, Yanga wakiongoza kundi basi inaweza kucheza robo fainali na mshindwa bora wa kundi B au C.Kundi B lina timu za APR ya Rwanda, Al Shandy ya Sudan, LLB AFC ya Burundi na Heegan ya Somalia wakati kundi C lina timu za Azam, Malakia ya Sudan, KCCA ya Uganda na Adama City ya Ethiopia.Aidha Yanga ikishika nafasi ya pili kwenye kundi lake inaweza kucheza na mshindi wa kwanza kundi B ama C ambapo ni APR au Azam. Ili Yanga ikwepe kukutana na APR au Azam ni kuibuka kinara kundi A na hilo litawezekana kama Gor Mahia itafungwa ama kutoka sare na Telecom ya Djibouti jambo ambalo lina nafasi ndogo ya kutokea kutokea kutokana na Telecom kufanya vibaya katika mechi zake zote zilizopita.Kocha wa Yanga Hans van Pluijm ameizungumzia mechi hiyo ya leo na kusema kuwa wanachotaka ni ushindi bila kuangalia watamaliza nafasi ya ngapi kwenye kundi. Baada ya kupoteza mechi yetu ya kwana hatutaki kuingia doa tena kwani tumeshashinda mechi zetu mbili, sasa mechi ya kesho leo tunachotaka ni ushindi na hatuangalii tutaangukia nafasi ya ngapi au nani ameshinda, alisema.Yanga leo itakuwa na mshambuliaji wake Donald Ngoma aliyekuwa na adhabu ya kadi nyekundu aliyoipata kwenye mechi ya kwanza dhidi ya Gor Mahia ambapo Yanga ilifungwa mabao 2-1. Ngoma ameanza vizuri Yanga kwa kupata bao karibu katika kila mechi anayocheza.  <topic>: MICHEZO 